ai4bharat/Pralekha huggingface dataset:
নীতিআয়োগ
সংশ্লিষ্ট সব পক্ষের মতামতের জন্য ব্যাটারি অদল-বদল নীতির খসড়া প্রকাশ করলো নীতি আয়োগ
নতুন দিল্লি, ২১ এপ্রিল, ২০২২
গ্লাসগোতে কপ২৬ শীর্ষ সম্মেলনে ভারত কার্বন নির্গমনের হার ৪৫ শতাংশ কমানোর, ২০৩০ সালের মধ্যে অজৈব শক্তি উৎপাদনের ক্ষমতা ৫০০ গিগাওয়াটে নিয়ে যাওয়ার, ২০৩০ সালের মধ্যে জ্বালানী চাহিদার ৫০ শতাংশ পুনর্নবিকরণযোগ্য শক্তির মাধ্যমে পূরণ করার এবং ২০৭০ সালের মধ্যে নেট জিরো লক্ষ্য অর্জন করার প্রতিশ্রুতি দিয়েছে। কার্বন নির্গমনের একটি প্রধান উৎস হল সড়ক পরিবহণ, বাতাসে ভাসমান কণার এক তৃতীয়াংশও এই ক্ষেত্র থেকেই আসে।
পরিবহণ ক্ষেত্রকে কার্বন মুক্ত করতে হলে দূষণ মুক্ত যানবাহনের দিকে যেতেই হবে। এক্ষেত্রে বৈদ্যুতিক গাড়ি যথাযথ বিকল্প হতে পারে। তবে, এর সঙ্গে উদ্ভাবনী ব্যবসায়িক সমাধান, যথাযথ প্রযুক্তি এবং সহায়ক পরিকাঠামো থাকা প্রয়োজন। এই লক্ষ্যে বেশকিছু পদক্ষেপ নেওয়া হয়েছে। বৈদ্যুতিক যানবাহনের উৎপাদন ও ব্যবহারকে গতি দিতে ফাস্টার অ্যাডপশন ম্যানুফাকচারিং অফ ইলেক্ট্রিক ভেহিকেল ইন ইন্ডিয়া - ফেম প্রথম ও দ্বিতীয় পর্যায়ের কর্মসূচি হাতে নেওয়া হয়েছে। দেশীয় প্রযুক্তিতে ব্যাটারি উৎপাদন বাড়াতে এক্ষেত্রে উৎপাদন ভিত্তিক উৎসাহদান প্রকল্প - ন্যাশনাল প্রোগ্রাম অন অ্যাডভান্সড সেল ব্যাটারি স্টোরেজ - এনপিএসিসি প্রকল্প চালু করা হয়েছে। রাজ্য সরকারগুলিও বৈদ্যুতিক গাড়ি চালু করতে বিভিন্ন পরিপূরক নীতি প্রণয়ন করছে।
ভারতে দু-চাকা এবং তিন-চাকার যানবাহন, ই-পরিবহণ বিপ্লবে নেতৃত্ব দিচ্ছে। বেসরকারি পরিবহণের ৭০ থেকে ৮০ শতাংশই হল দু-চাকার যান। অন্যদিকে, শহরগুলিতে পণ্য ও পরিষেবা গ্রাহকদের কাছে পৌঁছে দিতে তিন-চাকার গাড়ি ব্যবহার করা হয়। প্রথাগত যানবাহনের থেকে বৈদ্যুতিক যানবাহনের দাম বেশি হলেও এটি চালানোর ও রক্ষণাবেক্ষণের খরচ কম হওয়ায় মোট খরচ, প্রথাগত যানবাহনেরই সমান।
ব্যাটারি অদল-বদল এমন একটি বিকল্প, যেখানে ডিসচার্জ হওয়া ব্যাটারির সঙ্গে চার্জ করা ব্যাটারির বিনিময় করা হয়। এক্ষেত্রে গাড়ি এবং জ্বালানির সঙ্গে সম্পর্ক না থাকায় যানবাহনের দাম কম থাকে। ব্যাটারি অদল-বদল বেশি দেখা যায় দুই এবং তিন-চাকার যানবাহনে। এগুলির ব্যাটারি ছোট হওয়ায় খুব সহজেই অদল-বদল করা যায়। অন্যদিকে, বড় যানবাহনের ক্ষেত্রে যন্ত্রের সাহায্য নিয়ে ব্যাটারি বদল করতে হয়। ব্যাটারি চার্জিং-এর বদলে অদল-বদল করলে তিনটি প্রধান সুবিধা পাওয়া যায়। যে ব্যাটারি অদল-বদল করা হচ্ছে, সেগুলি সক্রিয় ভাবে ব্যবহারের মধ্যে থাকলে সময়, জায়গা এবং খরচের সাশ্রয় হয়। এছাড়া এর মাধ্যমে 'ব্যাটারি পরিষেবার' উদ্ভাবনী ও সুস্থিত ব্যবসাও চালু করা সম্ভব।
শহর এলাকায় চার্জিং স্টেশন স্থাপন করার মত জায়গার অভাব থাকায় কেন্দ্রীয় অর্থমন্ত্রী তাঁর ২০২২-২৩ সালের বাজেট বক্তৃতায় ঘোষণা করেছিলেন, ভারত সরকার শীঘ্রই ব্যাটারি অদল-বদল নীতি এবং আন্তঃকার্যকারিতা মান প্রকাশ করবে। এতে, বৈদ্যুতিক যানবাহনের দক্ষতা বাড়বে।
এর প্রেক্ষিতে একটি শক্তিশালী ও সার্বিক ব্যাটারি অদল-বদল নীতির কাঠামো প্রণয়নের জন্য নীতি আয়োগ চলতি বছরের ফেব্রুয়ারিতে আন্তঃমন্ত্রক আলোচনার আয়োজন করে। এই খসড়া নীতি প্রকাশের আগেও নীতি আয়োগ ব্যাটারি সোয়াপিং অপারেটর, ব্যাটারি উৎপাদনকারী সংস্থা, যানবাহনের যন্ত্রাংশ উৎপাদনকারী সংস্থা, আর্থিক প্রতিষ্ঠান, গ্রাহক পরিষেবা আধিকারিক এবং এই ক্ষেত্রের বিশেষজ্ঞদের সঙ্গে বিস্তারিত আলোচনা করেছে।
সব পক্ষের কাছ থেকে পাওয়া মতামত ও সুপারিশকে গুরুত্ব দিয়ে নীতি আয়োগ ব্যাটারি অদল-বদল নীতির খসড়া প্রস্তুত করে। এই খসড়া নীতিটি দেখতে চাইলে নিচের লিঙ্কে ক্লিক করুন -
সংশ্লিষ্ট সব পক্ষকে ৫ই জুন ২০২২-এর মধ্যে তাদের মতামত জানাতে অনুরোধ করা হচ্ছে। এখানে গুগল ফর্মে ক্লিক করেও মতামত জানানো যাবে।
CG/SD/AS/
(Visitor Counter : 140
কেন্দ্রীয়মন্ত্রিসভা
কেন্দ্রীয় মন্ত্রিসভা পরিবেশগত সহযোগিতায় ব্রিক্স দেশগুলির মধ্যে সমঝোতা স্মারক অনুমোদন করেছে
নয়াদিল্লি, ২৪ অক্টোবর,২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ পরিবেশগত সহযোগিতায় ব্রিক্স দেশগোষ্ঠীর মধ্যে স্বাক্ষরিত সমঝোতাপত্র অনুমোদন করেছে। দক্ষিণ আফ্রিকার জোহানেসবার্গে ২০১৮ সালে জুলাই মাসে দশম ব্রিক্স শিখর সম্মেলনে এই মউ স্বাক্ষরিত হয়।
সমঝোতা স্মারকপত্রে যেসব ক্ষেত্রে সহযোগিতা বৃদ্ধির ওপর জোর দেওয়া হয়েছে, তার মধ্যে রয়েছে -
ক) বাতাসের গুণগত মান, খ) জল, গ) জৈব বৈচিত্র্য, ঘ) জলবায়ু পরিবর্তন, ঙ) বর্জ্য নিয়ন্ত্রণ, চ) স্থায়ী উন্নয়নের লক্ষ্যে ২০৩০ সালে লক্ষ্যমাত্রার বাস্তবায়ন এবং ছ) অংশগ্রহণকারীদের পারস্পরিক সম্মতিতে সহযোগিতার অন্যান্য ক্ষেত্র।
এই সমঝোতাপত্র ব্রিক্স দেশগুলির মধ্যে পরিবেশ সুরক্ষার দীর্ঘ মেয়াদী সহযোগিতা বৃদ্ধিতে এবং পারস্পরিক ভিত্তিতে প্রাকৃতিক সম্পদের যথাযথ ব্যবহারে সহায়ক হবে। পরিবেশগত সমস্যা কোনও একটি দেশের নয়, সারা বিশ্বের কাছে চ্যালেঞ্জ। এই সমঝোতাপত্রে পরিবেশ সংরক্ষণে ব্রিক্স দেশগুলি অর্থাৎ ব্রাজিল, রাশিয়া, ভারত, চীন এবং দক্ষিণ আফ্রিকার ভূমিকার বিশেষ গুরুত্বের দিকটি তুলে ধরা হয়েছে। ব্রিক্সভুক্ত দেশগুলিতে বিশ্বের মোট জনসংখ্যার ৪০ শতাংশ ৪০ শতাংশ মানুষ বাস করেন। পরিবেশ সুরক্ষায় ও সংরক্ষণে তাদের ভূমিকা বিশেষ গুরুত্বপূর্ণ। এই মউ পরিবেশ সুরক্ষায় উন্নত প্রযুক্তি কার্যকর করবে বলেও আশা করা হচ্ছে। অরণ্য সংরক্ষণ, জলবায়ু পরিবর্তন সহ বিভিন্ন সমস্যা মোকাবিলায় কার্যকর পদক্ষেপ গ্রহণেও এটি সহায়ক হবে। স্বাক্ষরকারী দেশগুলির মধ্যে এই চুক্তি পারস্পরিক অভিজ্ঞতা বিনিময় ও কারিগরি কৌশল আদান-প্রদানের মাধ্যমে পরিবেশ সুরক্ষায় আরও কার্যকর ভূমিকা নেবে।
CG/PM/SB…
(Visitor Counter : 96
প্রধানমন্ত্রীরদপ্তর
কোভিড পরিস্থিতিতে সাহায্যের ক্ষেত্রে সেনাবাহিনীর প্রস্তুতি পর্যালোচনা করলেন প্রধানমন্ত্রী
নয়াদিল্লি, ২৬ এপ্রিল, ২০২১
বর্তমান মহামারী মোকাবিলায় সেনাবাহিনী যে সমস্ত পদক্ষেপ গ্রহণ করেছে এবং বাহিনী কতটা প্রস্তুত তার বিভিন্ন দিক নিয়ে চিফ অফ ডিফেন্স স্টাফ জেনারেল বিপিন রাওয়াত আজ প্রধানমন্ত্রী শ্রী নরেন্দ্র মোদীর সঙ্গে আলোচনা করেছেন।
চিফ অফ ডিফেন্স স্টাফ প্রধানমন্ত্রীকে জানিয়েছেন, সেনাবাহিনীর যে সমস্ত চিকিৎসাকর্মী গত দু’বছরের মধ্যে অবসর নিয়েছেন বা স্বেচ্ছাবসরে গিয়েছেন, তাঁদের সকলকে নিজেদের বর্তমান বাসস্থানের কাছাকাছি কোভিড চিকিৎসা কেন্দ্রগুলিতে পরিষেবা দেওয়ার জন্য ডাকা হচ্ছে। বাহিনীর যে সমস্ত চিকিৎসা আধিকারিক আগেই অবসর নিয়েছেন, তাঁদেরকেও আপৎকালীন চিকিৎসা হেল্পলাইনের মাধ্যমে প্রয়োজনীয় পরামর্শ দেওয়ার জন্য অনুরোধ করা হয়েছে।
এই বৈঠকে প্রধানমন্ত্রীকে আরও জানানো হয়েছে যে, কমান্ড হেড কোয়ার্টার, কর্পস্ হেড কোয়ার্টার, ডিভিশন হেড কোয়ার্টার সহ নৌ-বাহিনী ও বিমানবাহিনীর এ ধরনের হেড কোয়ার্টার গুলিতে দায়িত্বে থাকা সমস্ত চিকিৎসা আধিকারিকদেরকেও কোভিড হাসপাতালগুলিতে পরিষেবার জন্য কাজে লাগানো হবে।
চিফ অফ ডিফেন্স স্টাফ জেনারেল রাওয়াত প্রধানমন্ত্রী শ্রী মোদীকে জানান, কোভিড হাসপাতালগুলিতে চিকিৎসকদের সহকারী ভূমিকা পালনের জন্য পর্যাপ্ত সংখ্যায় নার্সিং কর্মীদের কাজে লাগানো হচ্ছে। সেনাবাহিনীর বিভিন্ন প্রতিষ্ঠানে থাকা অক্সিজেন সিলিন্ডারগুলি হাসপাতালে চিকিৎসার কাজে দেওয়া হবে বলেও প্রধানমন্ত্রীকে জানানো হয়েছে।
জেনারেল রাওয়াত জানিয়েছেন, সেনাবাহিনী বিপুল সংখ্যায় চিকিৎসা পরিষেবা কেন্দ্র গড়ে তোলার কাজ করছে এবং যেখানেই সম্ভব হবে সেখানেই অসামরিক ব্যক্তিদের জন্য সেনা-চিকিৎসা পরিকাঠামো গড়ে তোলা হবে।
দেশে-বিদেশে অক্সিজেন সহ অন্যান্য অত্যাবশ্যক সামগ্রী পরিবহণে ভারতীয় বিমানবাহিনী যে অভিযান শুরু করেছে, প্রধানমন্ত্রী তা পর্যালোচনা করেছেন।
জেনারেল রাওয়াতের সঙ্গে আলোচনার সময় প্রধানমন্ত্রী কেন্দ্রীয় ও রাজ্য সৈনিক কল্যাণ পর্ষদ সহ বিভিন্ন সদর দপ্তরে কর্মরত আধিকারিকদের জন্য নির্দেশ জারি করতে, যাতে তাঁরাও প্রাক্তন সেনাকর্মীদের সঙ্গে সমন্বয় বজায় রেখে প্রত্যন্ত অঞ্চল সহ অন্যত্র যথাসম্ভব সাহায্য পৌঁছে দিতে পারেন।
SDG/BD/SB
(
সামাজিকন্যায়ওক্ষমতায়নমন্ত্রক
কোভিড জনিত অতিমারি পরিস্থিতিতে তৃতীয় লিঙ্গের মানুষের জন্য সরকারের ১৫০০ টাকা সহায়তা প্রদান
নতুন দিল্লি, ২৪ মে, ২০২১
কোভিড জনিত অতিমারি পরিস্থিতিতে দেশের তৃতীয় লিঙ্গ ভুক্ত সম্প্রদায়ও চরম অসুবিধার সম্মুখীন হয়েছেন। প্রভাব পড়েছে তাঁদের জীবিকার ওপর। প্রাথমিক চাহিদা, যেমন খাদ্য এবং স্বাস্থ্যের সমস্যা দেখা দিয়েছে।
কেন্দ্রীয় সরকার তৃতীয় লিঙ্গের ব্যক্তিদের জন্য আর্থিক সহায়তার কথা ঘোষণা করেছে। বর্তমান পরিস্থিতিতে এই সম্প্রদায়ের মানুষজন সরকারের কাছে সহায়তা চেয়ে ছিলেন। কেন্দ্রীয় সামাজিক ন্যায় ও ক্ষমতায়ন মন্ত্রকের পক্ষ থেকে তৃতীয় লিঙ্গের প্রতিটি মানুষের জন্য ১৫০০ টাকা সহায়তা প্রদানের কথা ঘোষণা করা হয়েছে। যাতে তাঁরা প্রাথমিক চাহিদাগুলো পূরণ করতে পারেন। এই অর্থ ওই সম্প্রদায়ের মানুষ জনকে সহায়তা করবে।
তৃতীয় লিঙ্গের ব্যক্তিরা কীভাবে এই সরকারি সহায়তার জন্য আবেদন করবেন তাও সুস্পষ্টভাবে বলা হয়েছে।
কোন তৃতীয় লিঙ্গের ব্যক্তি বা তাঁদের নিয়ে কাজ করেন কোন স্বেচ্ছাসেবী সংস্থা তৃতীয় লিঙ্গের ব্যক্তিদের হয়ে আবেদন করতে পারেন। এর জন্য প্রত্যেকের নাম-ঠিকানা আধার কার্ড এবং ব্যাংক সম্পর্কিত তথ্য আবেদনপত্রের মাধ্যমে পাঠাতে হবে। আবেদনপত্র যে ওয়েবসাইট থেকে পাওয়া যাবে তা হচ্ছে- https://forms.gle/H3BcREPCy3nG6TpH7.
সামাজিক ন্যায় ও ক্ষমতায়ন মন্ত্রকের অধীন ন্যাশনাল ইনস্টিটিউট অফ সোশাল ডিফেন্স- এর ওয়েবসাইটে বিস্তারিত জানা যাবে।
উল্লেখ্য, গতবছর লকডাউনের সময় মন্ত্রকের পক্ষ থেকে তৃতীয় লিঙ্গের ব্যক্তিদের জন্য রেশন সামগ্রী এবং আর্থিক সহায়তা প্রদান করা হয়েছিল। এজন্য সরকারের খরচ হয়েছিল ৯০.৫০ লক্ষ টাকা। উপকৃত হয়েছিলেন সারাদেশের প্রায় ৭ হাজার তৃতীয় লিঙ্গের ব্যক্তি।
এই শ্রেনীর মানুষের মানসিক বিকাশের জন্য মন্ত্রকের পক্ষ থেকে একটি হেল্পলাইন চালু করা হয়েছে। এর নম্বর হচ্ছে- ৮৮৮২১৩৩৮৯৭। সোম থেকে শনিবার পর্যন্ত সকাল ১১ টা থেকে বেলা ১ টা এবং বিকেল ৩ টে থেকে ৫ টা পর্যন্ত এই হেল্পলাইন চালু থাকবে।
এই হেল্প লাইনের মাধ্যমে তৃতীয় লিঙ্গের ব্যক্তিরা প্রয়োজনের মনোবিদের পরামর্শ নিতে পারবেন।
এর পাশাপাশি তৃতীয় লিঙ্গের ব্যক্তিরা যাতে কোভিড ভ্যাকসিন নিতে কোনো সমস্যাই না পড়েন সেজন্য মন্ত্রকের পক্ষ থেকে বিভিন্ন রাজ্যের সংশ্লিষ্ট দপ্তরের প্রধান সচিবের কাছে লিখিতভাবে জানানো হয়েছে। প্রয়োজনে তাঁদের জন্য পৃথক ভ্রাম্যমাণ ভ্যাকসিন কেন্দ্র করার অনুরোধ করা হয়েছে। যেমন হরিয়ানা এবং আসামে করা হয়েছে।
CG/ SB
(Visitor Counter : 254
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের লন বউল-এ রৌপ্য পদক জয়ী দলকে প্রধানমন্ত্রীর অভিনন্দন
নয়াদিল্লি, ৬ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের লন বউল-এ রৌপ্য পদক জয়ে সুনীল বাহাদুর, নবনীত সিং, চন্দন কুমার সিং এবং দীনেশ কুমারকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “লন বউল-এ রৌপ্য পদক জয়ের জন্য সুনীল বাহাদুর, নবনীত সিং, চন্দন কুমার সিং এবং দীনেশ কুমারের জন্য আমরা গর্বিত। দলগতভাবে তাঁরা যে মানসিক দৃঢ়তা দেখিয়েছেন তা প্রশংসনীয়। ভবিষ্যতে তাঁদের আরও সাফল্য কামনা করি #Cheer4India।”
PG/CB/DM/
(
প্রতিরক্ষামন্ত্রক
আজাদি কা অমৃত মহোৎসবের অঙ্গ হিসেবে রাজপথে প্রজাতন্ত্র দিবসের কুচকাওয়াজে ভারতের সামরিক শক্তি এবং সাংস্কৃতিক বৈচিত্র তুলে ধরা হবে
নতুন দিল্লি, ২৫ জানুয়ারি, ২০২২
রাষ্ট্রপতি শ্রী রামনাথ কোবিন্দ আগামীকাল ৭৩তম প্রজাতন্ত্র দিবস উদযাপনে সমগ্র দেশবাসীর হয়ে নেতৃত্ব দেবেন। এবারের প্রজাতন্ত্র দিবস আরও একটি কারণে বিশেষ তাৎপর্যপূর্ণ হয়ে উঠেছে এবং সেটি হল ভারতের স্বাধীনতার ৭৫তম বার্ষিকী আজাদি কা অমৃত মহোৎসব হিসেবে সারা দেশে উদযাপিত হচ্ছে। সেই উপলক্ষে প্রতিরক্ষা মন্ত্রক আগামীকাল থেকে ২৯ জানুয়ারি পর্যন্ত - রাজপথে কুচকাওয়াজ থেকে শুরু করে বিজয়চকে বিটিং দ্য রিট্রিট অনুষ্ঠান পর্যন্ত একগুচ্ছ কর্মসূচি গ্রহণ করেছে। এবার সিদ্ধান্ত হয়েছে যে, প্রজাতন্ত্র দিবসের অনুষ্ঠান প্রতি বছর ২৩ থেকে ৩০ জানুয়ারি পর্যন্ত এক সপ্তাহ ধরে উদযাপন করা হবে। মহান স্বাধীনতা সংগ্রামী নেতাজী সুভাষ চন্দ্র বসুর জন্মবার্ষিকী ২৩ জানুয়ারী থেকে অনুষ্ঠানের সূচনা হয়ে ৩০ জানুয়ারি শহীদ দিবসের মধ্যদিয়ে অনুষ্ঠানের সমাপ্তি ঘটবে।
আগেই উল্লেখ করা হয়েছে যে, এবার সপ্তাহ ব্যাপী প্রজাতন্ত্র দিবসের অনুষ্ঠানে একাধিক কর্মসূচির পরিকল্পনা করা হয়েছে। এরমধ্যে রয়েছে জাতীয় সমর শিক্ষার্থী বাহিনীর 'শহীদো কে সাথ সাথ নমন' কর্মসূচি, ভারতীয় বিমান বাহিনীর ৭৫টি যুদ্ধ বিমান / হেলিকপ্টারের ফ্লাই-পাশ, সারা দেশজুড়ে বিশিষ্ট ৪৮০ জন নৃত্য শিল্পীর নৃত্যানুষ্ঠান প্রভৃতি।
কোভিড-১৯ পরিস্থিতির বিষয়টি বিবেচনায় রেখে এবারের রাজপথে কুচকাওয়াজ অনুষ্ঠানে আসন সংখ্যা সীমিত রাখা হয়েছে। তবে, অনলাইনে এই অনুষ্ঠান সরাসরি প্রত্যক্ষ করার জন্য মাইগভ পোর্টালে নাম নথিভুক্ত করতে উৎসাহ দেওয়া হচ্ছে। অনলাইনে দর্শক-শ্রোতারা তাদের পছন্দের মার্চিং কনটিনজেন্ট এবং ট্যাবলোগুলিকে ভোট দিতে পারবেন।
এবারের কুচকাওয়াজ অনুষ্ঠানের আরও একটি বিশেষত্ব হল, সমাজের সেই সব শ্রেণীর মানুষ যারা সচরাচর এই ধরণের কুচকাওয়াজ সামনে থেকে প্রত্যক্ষ করার সুযোগ পান না, তাদের কর্মসূচিতে সামিল করা। এই প্রেক্ষিতে অটোরিক্সা চালক, ভবন নির্মাণকর্মী, সাফাই কর্মচারী এবং অগ্রভাগে থাকা করোনা যোদ্ধাদের প্রজাতন্ত্র দিবসের কুচকাওয়াজে উপস্থিত করার পাশাপাশি বিটিং দ্য রিট্রিট অনুষ্ঠান প্রত্যক্ষ করার সুযোগ করে দেওয়া হচ্ছে।
প্রধানমন্ত্রী শ্রী নরেন্দ্র মোদী জাতীয় যুদ্ধ স্মারক পরিদর্শনের মধ্য দিয়ে প্রজাতন্ত্র দিবসে কুচকাওয়াজ অনুষ্ঠানের সূচনা হবে। এরপর তিনি বীর শহীদদের স্মৃতিতে শ্রদ্ধা নিবেদন করবেন। সেখান থেকে প্রধানমন্ত্রী ও অন্যান্য বিশিষ্ট ব্যক্তিরা কুচকাওয়াজ প্রত্যক্ষ করার জন্য রাজপথে অভিবাদন মঞ্চে উপস্থিত হবেন। ঐতিহ্য মেনে জাতীয় পতাকা উত্তোলন করা হবে এবং ২১টি গান স্যালুটের মধ্যদিয়ে জাতীয় সঙ্গীত পরিবেশিত হবে। এরপর, রাষ্ট্রপতি শ্রী রামনাথ কোবিন্দ কুচকাওয়াজে অভিবাদন গ্রহণ করবেন। কুচকাওয়াজের নেতৃত্বে থাকবেন দ্বিতীয় প্রজন্মের সেনা আধিকারিক, অতিবিশিষ্ট সেবা পদক প্রাপ্ত লেঃ জেনারেল বিজয় কুমার মিশ্র। কুচকাওয়াজের সেকেন্ড ইন কম্যান্ড হিসেবে থাকবেন দিল্লি এরিয়ার চিফ অফ স্টাফ মেজর জেনারেল অলোক কাকের।
CG/BD/AS/
(Visitor Counter : 270
শিল্পওবাণিজ্যমন্ত্রক
২০১৩-১৪ থেকে বাসমতি-নয় এমন চাল রপ্তানি ১০৯ শতাংশ বেড়ে ৬ হাজার ১১৫ মিলিয়ন মার্কিন ডলার হয়েছে
নতুন দিল্লি, ২০ এপ্রিল, ২০২২
২০১৩-১৪ অর্থবর্ষ থেকে বাসমতি-নয় এমন চাল রপ্তানি অভাবনীয়ভাবে ১০৯ শতাংশ বেড়ে ২০২১-২২ –এ ৬ হাজার ১১৫ মিলিয়ন মার্কিন ডলার হয়েছে। ডিজিসিআইএস-এর পক্ষ থেকে পাওয়া তথ্য অনুযায়ী ভারত ২০২১-২২ –এ ১৫০ টিরও বেশি দেশে চাল রপ্তানি করেছে। এই ১৫০টি দেশের মধ্যে ৭৬টি দেশে রপ্তানির পরিমাণ ১ মিলিয়ন মার্কিন ডলারের বেশি। এই পরিসংখ্যান থেকে ২০২১-২২ –এ ভারতের চাল রপ্তানিতে বৈচিত্র্যের প্রতিফলন ঘটে।
এক ট্যুইটে এই ঐতিহাসিক সাফল্যের কথা উল্লেখ করে কেন্দ্রীয় বাণিজ্য ও শিল্পমন্ত্রী শ্রী পীযূষ গোয়েল বলেছেন, মোদী সরকারের নীতি কৃষকদের বিশ্ব বাজারের সুবিধা নিতে এবং খাদ্য নিরাপত্তা সুনিশ্চিত করতে সাহায্য করেছে।
ডিজিসিআইএস-এর তথ্য অনুযায়ী ভারত ২০১৯-২০ –তে ২ হাজার ১৫ মিলিয়ন মার্কিন ডলার মূল্যের বাসমতি-নয় এমন চাল রপ্তানি করেছিল। রপ্তানির এই পরিমাণ ২০২০-২১ –এ ৪ হাজার ৭৯৯ মিলিয়ন মার্কিন ডলার এবং ২০২১-২২ –এ তা আরও বেড়ে ৬ হাজার ১১৫ মিলিয়ন মার্কিন ডলারে পৌঁছয়। ২০২১-২২ –এ বাসমতি-নয় এমন চাল রপ্তানি ২৭ শতাংশ বেড়েছে। এর ফলে, সমস্ত কৃষিজ পণ্য রপ্তানির মধ্যে এই চাল রপ্তানি থেকেই সর্বাধিক ৬ হাজার ১১৫ মিলিয়ন মার্কিন ডলার বিদেশী মুদ্রা আয় হয়েছে।
কৃষি এবং প্রক্রিয়াজাত খাদ্যপণ্য রপ্তানি উন্নয়ন পর্ষদের চেয়ারম্যান ডঃ এম. অঙ্গমুথু বলেছেন, বিদেশে ভারতীয় মিশনগুলির সঙ্গে সহযোগিতায় লজিস্টিক ক্ষেত্রে মানোন্নয়নের পাশাপাশি গুণগতমানের পণ্য উৎপাদনেও নজর দেওয়ার ফলে ভারতের চাল রপ্তানির পরিমাণ বেড়েছে। উল্লেখ করা যেতে পারে, পশ্চিম আফ্রিকার দেশ বেনিন সর্বাধিক পরিমাণে ভারত থেকে বাসমতি-নয় এমন চাল আমদানি করেছে। এছাড়াও নেপাল, বাংলাদেশ, চীন, টোগো, সেনেগাল, ভিয়েতনাম, মাদাগাস্কার, ক্যামেরুন, সোমালিয়া, মালয়েশিয়া প্রভৃতি দেশেও উল্লেখযোগ্য পরিমাণে বাসমতি-নয় এমন চাল রপ্তানি করা হয়েছে।
CG/BD/SKD/
(Visitor Counter : 221
স্বাস্থ্যওপরিবারকল্যাণমন্ত্রক
জাতীয় পরিবার স্বাস্থ্য সর্বেক্ষণ-৫
জেলা স্তরে প্রথম পর্যায়ে বিভিন্ন রাজ্য ও কেন্দ্রশাসিত অঞ্চলের ৩৪২টি জেলার বিস্তারিত তথ্য প্রকাশিত
নতুন দিল্লী, ১৫ ডিসেম্বর, ২০২০
কেন্দ্রীয় স্বাস্থ্যমন্ত্রী ডক্টর হর্ষবর্ধন জাতীয় পরিবার স্বাস্থ্য সর্বেক্ষণ-৫ প্রকাশ করেছেন। যেখানে ২২টি রাজ্য ও কেন্দ্রশাসিত অঞ্চলের জন্য ২০১৯-২০ সালের প্রথম পর্যায়ের বিস্তারিত তথ্য পেশ করা হয়েছে। এই তথ্য স্বাস্থ্যমন্ত্রকের ওয়েবসাইটে দেওয়া হয়েছে।
যেসব রাজ্য ও কেন্দ্রশাসিত অঞ্চল গুলির জাতীয় পরিবার স্বাস্থ্য সর্বেক্ষণ প্রকাশ করা হয়েছে সেইসব স্থানগুলির মধ্যে রয়েছে অন্ধ্রপ্রদেশ, আসাম, বিহার, গোয়া, গুজরাট, হিমাচল প্রদেশ, কর্ণাটক, কেরালা, মহারাষ্ট্র, মনিপুর, মেঘালয়, মিজোরাম, নাগাল্যান্ড, সিকিম, তেলেঙ্গানা, ত্রিপুরা, পশ্চিমবঙ্গ, আন্দামান- নিকোবর দ্বীপপুঞ্জ, দাদরা ও নগর হাভেলি, দমন ও দিউ, জম্মু ও কাশ্মীর, লাদাখ ও লাক্ষাদ্বীপ। বাকি ১৪ টি রাজ্য ও কেন্দ্রশাসিত অঞ্চলের জন্য দ্বিতীয় পর্যায়ের প্রস্তুতির কাজ চলছে।
এই ধরনের সর্বেক্ষণের মূল উদ্দেশ্য স্বাস্থ্য ও পরিবারকল্যাণ বিষয়ক এবং অন্যান্য স্বাস্থ্য সংক্রান্ত বিষয়ের সঠিক পরিসংখ্যান তুলে ধরা। ভারতে এর আগে চারটি পর্যায়ে এই ধরনের সর্বেক্ষণ করা হয়েছিল। প্রতিটি পর্যবেক্ষণের জন্য নোডাল এজেন্সি হিসাবে দায়িত্বে ছিল মুম্বাইয়ের ইন্টারন্যাশনাল ইনস্টিটিউট ফর পপুলেশন সাইন্সেস। এরপূর্বে স্বাস্থ্যমন্ত্রকের উদ্যোগে জেলা পর্যায়ে স্বাস্থ্য সর্বেক্ষণের কাজ করা হতো।
রাজ্য ভিত্তিক যে তথ্য প্রকাশ করা হয়েছে তার মধ্যে ১৩১টি মূল সূচককে অন্তর্ভুক্ত করা হয়েছে। যার মধ্যে রাজ্য ও কেন্দ্রশাসিত অঞ্চল মিলিয়ে ৩৪২টি জেলা রয়েছে। বিস্তারিত এই তথ্য গত ১৪ ডিসেম্বর স্বাস্থ্যমন্ত্রকের ওয়েবসাইটে দেওয়া হয়েছে। জনসংখ্যা স্বাস্থ্য ও পরিবার কল্যাণ, পুষ্টি এবং অন্যান্য বিষয়ে এইসব গুরুত্বপূর্ণ তথ্য দেশের উন্নয়নের লক্ষ্যে অগ্রগতির ধারা হিসেবে সহায়তা করবে।
সারওরসায়নমন্ত্রক
সার ক্ষেত্রে সংস্কার
নয়াদিল্লি, ১ এপ্রিল, ২০২২
সরকার ইউরিয়া ক্ষেত্রে বিনিয়োগ আকৃষ্ট করতে এবং এই ক্ষেত্রটিতে আত্মনির্ভর হয়ে উঠতে ২০১৩-র ২ জানুয়ারি নতুন বিনিয়োগ নীতির কথা ঘোষণা করে। পরে, ২০১৪-র ৭ অক্টোবর এই নীতি সংশোধন করা হয়। জাতীয় বিনিয়োগ নীতির মাধ্যমে ম্যাটিক্স ফার্টিলাইজার অ্যান্ড কেমিক্যালস লিমিটেড, চম্বল ফার্টিলাইজার্স অ্যান্ড কেমিক্যালস লিমিটেড, রামাগুন্ডম ফার্টিলাইজার অ্যান্ড কেমিক্যালস লিমিটেড এবং হিন্দুস্তান উর্বরক অ্যান্ড রসায়ন লিমিটেড পশ্চিমবঙ্গের পানাগড়ে, রাজস্থানের গাদেপানে, তেলেঙ্গানার রামগুন্ডামে এবং উত্তরপ্রদেশের গোরক্ষপুরে বার্ষিক ১২.৭ লক্ষ মেট্রিক টন উৎপাদন ক্ষমতাসম্পন্ন প্ল্যান্ট গড়ে তুলেছে। এছাড়াও, ফার্টিলাইজার্স অ্যান্ড কেমিক্যালস ইন্ডিয়া লিমিটেডের বন্ধ হয়ে যাওয়া একটি ইউনিটের পুনরুজ্জীবন ঘটানো হয়েছে।
ভারত সরকার ২০১৫-তে নতুন ইউরিয়া নীতি ঘোষণা করে। দেশে ২৫টি গ্যাস-ভিত্তিক ইউরিয়া উৎপাদন কেন্দ্রের ক্ষমতা বাড়াতে এই নীতি ঘোষণা করা হয়। নতুন নীতি কার্যকর হওয়ার পর ২০১৪-১৫-র তুলনায় দেশে গ্যাস-ভিত্তিক ইউরিয়া উৎপাদন কেন্দ্রগুলিতে বার্ষিক উৎপাদন পরিমাণ ২০-২৫ লক্ষ টন পর্যন্ত বেড়েছে।
লোকসভায় আজ এক লিখিত জবাবে একথা জানান রসায়ন ও সার প্রতিমন্ত্রী শ্রী ভগবন্ত খুবা।
CG/BD/DM/
(Visitor Counter : 97
স্বাস্থ্যওপরিবারকল্যাণমন্ত্রক
কেন্দ্র নতুন করে কোভিড-১৯ টিকার জন্য আর কোনো বরাত দেয়নি বলে সংবাদ মাধ্যমের প্রতিবেদনে যে অভিযোগ উঠেছে তা ভুল এবং ভিত্তিহীন
নতুন দিল্লি, ০৩ মে, ২০২১
কোভিড-১৯ টিকার জন্য কেন্দ্র আর নতুন করে কোনো বরাত দিচ্ছে না বলে বেশ কিছু সংবাদ মাধ্যমে প্রতিবেদন প্রকাশিত হয়েছে। সংবাদ প্রতিবেদনে দেখানো হয়েছে যে দুটি টিকা প্রস্তুতকারক সংস্থাকে - সিরাম ইনস্টিটিউট অফ ইন্ডিয়াকে ১০০ মিলিয়ন ডোজ এবং ভারত বায়োটেককে ২০ মিলিয়ন ডোজ সরবরাহের জন্য চলতি বছরের গত মার্চ মাসে শেষ বরাত দেওয়া হয়েছিল।
সংবাদমাধ্যমে প্রকাশিত এই প্রতিবেদন সম্পূর্ণ ভুল এবং ভিত্তিহীন।
এটি স্পষ্ট করে জানানো হয়েছে যে মে, জুন, জুলাই মাসের জন্য সিরাম ইনস্টিটিউট অফ ইন্ডিয়াকে গত ২৮ এপ্রিল ১১ কোটি কোভিশিল্ড টিকা সরবরাহের জন্য ১৭৩২.৫০ কোটি টাকার  পুরোটাই অগ্রিম হিসেবে দেওয়া হয়। সরকারের দেওয়া গত বরাতের ১০ কোটি কোভিশিল্ড টিকার ডোজ ইতিমধ্যেই সরবরাহ করেছে সংস্থাটি। তেসরা মে এপর্যন্ত ৮.৭৪৪ কোটি টিকার ডোজ বিতরণ করা হয়েছে।
একইভাবে অতিরিক্ত হিসেবে মে, জুন, জুলাই মাসের জন্য ভারত বায়োটেক ইন্ডিয়া লিমিটেডকে ৫ কোটি কোভ্যাকসিন ডোজ সরবরাহের জন্য অগ্রিম হিসেবে ৭৮৭.৫০ কোটি টাকা  গত ২৮ এপ্রিল দেওয়া হয়। সরকারের দেওয়া গত বরাতের মধ্যে ২ কোটি কোভ্যাকসিন ডোজ ইতিমধ্যেই সরবরাহ করেছে সংস্থাটি। তেসরা মে-র মধ্যে এপর্যন্ত ০.৮৮১৩ কোটি ডোজ বিতরণ করা হয়েছে।
অতএব, বলা বাহুল্য যে ভারত সরকার কোভিড টিকার জন্য বরাদ দেয়নি বলে যে প্রতিবেদন প্রকাশ করা হয়েছে তা সঠিক নয়।
দোসরা মে পর্যন্ত ভারত সরকার রাজ্য/কেন্দ্রশাসিত অঞ্চলগুলিকে বিনামূল্যে ১৬.৫৪ কোটি টিকার ডোজ সরবরাহ করেছে। এখনও পর্যন্ত রাজ্য/কেন্দ্রশাসিত অঞ্চলগুলির কাছে ৭৮ লক্ষ ডোজ রয়েছে। আগামী তিন দিনের মধ্যে রাজ্য/কেন্দ্রশাসিত অঞ্চলগুলিকে আরও ৫৬ লক্ষ ডোজ সরবরাহ করা হবে।
জাতীয় কোভিড-১৯ টিকারণ কৌশল ক্ষেত্রে গতি আনতে এবং উদার মূল্য নির্ধারণ পদ্ধতির আওতায় ভারত সরকার সেন্ট্রাল ড্রাগস ল্যাবরেটরি -এর মাধ্যমে মাসিক ভিত্তিতে ৫০ শতাংশ টিকা কেনার কাজ অব্যাহত রেখেছে এবং রাজ্যগুলিকে যত দ্রুত সম্ভব বিনামূল্যে এই টিকা সরবরাহের কাজ করছে।
SC/SS/SKD/
(
কেন্দ্রীয়মন্ত্রিসভা
সাইবার নিরাপত্তা ক্ষেত্রে ভারত ও মরক্কোর মধ্যে মউ স্বাক্ষরের বিষয়টি মন্ত্রিসভাকে জানানো হল
নয়াদিল্লি, ০২ জানুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে সাইবার নিরাপত্তা ক্ষেত্রে ভারত ও মরক্কোর মধ্যে স্বাক্ষরিত সমঝোতাপত্র সম্পর্কে জানানো হয়। ২০১৮র ২৫ সেপ্টেম্বর সমঝোতাপত্রটি স্বাক্ষরিত হয়।
নিরাপত্তা সংক্রান্ত ঘটনাবলী শনাক্ত করার জন্য জ্ঞান এবং অভিজ্ঞতা বিনিময়ের প্রয়াসে সমঝোতাপত্রটি দু-দেশের পক্ষেই সহায়ক হবে। মউটি রূপায়ণের ফলে সাইবার নিরাপত্তা ক্ষেত্রে পারস্পরিক সহযোগিতা বৃদ্ধি পাবে। মরক্কোর সঙ্গে এক্ষেত্রে প্রাতিষ্ঠানিক ক্ষেত্রে সহযোগিতা বৃদ্ধির প্রয়াস চালানো হচ্ছে।
CG/SSS/NS
(Visitor Counter : 81
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রক রাজ্য / কেন্দ্রশাসিত অঞ্চলগুলিকে কোভিড-১৯ মহামারীর সময় যক্ষা রোগীদের যত্ন অব্যাহত রাখতে বলেছে
নতুন দিল্লি, ২৪ এপ্রিল, ২০২০
কেন্দ্রীয় স্বাস্থ্য ও পরিবার কল্যাণ মন্ত্রক সমস্ত রাজ্য / কেন্দ্রশাসিত অঞ্চলগুলিকে চিঠি দিয়ে জানিয়েছে, কোভিড-১৯ মহামারী পরিস্থিতি সত্ত্বেও রাজ্য এবং কেন্দ্রশাসিত অঞ্চলগুলিতে জাতীয় যক্ষা নির্মূল কর্মসূচির  আওতাভুক্ত সমস্ত সুবিধা যেন জনস্বার্থে পুরোপুরি কার্যকর থাকে এবং যক্ষা রোগীদের সনাক্তকরণ ও চিকিৎসার কাজও অব্যাহত থাকে।
বিস্তৃত নির্দেশাবলীতে বলা রয়েছে, যাদের সদ্য যক্ষা ধরা পড়েছে বা বর্তমানে চিকিৎসাধীন সমস্ত রোগীদের একসাথে এক মাসের জন্য ওষুধ সরবরাহ করতে হবে। এমনকি রোগীদের ওষুধ পেতে যাতে কোন অসুবিধা না হয় তাও সমস্ত রাজ্য / কেন্দ্রশাসিত অঞ্চলগুলিকে সুনিশ্চিত করতে হবে।
কোন যক্ষা রোগী যদি স্বাস্থ্যকেন্দ্র যেতে না পারেন, তবে তাদের সুবিধার্থে রোগীর দোরগোড়ায় ওষুধ সরবরাহ করার ব্যবস্থা করতে হবে। কোভিড-১৯ মহামারী এবং লক-ডাউনের কারণে উদ্ভূত পরিস্থিতির বিবেচনা করে পর্যাপ্ত পরিমাণে ওষুধ সরবরাহ সুনিশ্চিত করতে মন্ত্রক নির্দেশিকা জারি করেছে।
রাজ্য এবং কেন্দ্রশাসিত অঞ্চলগুলিতে যক্ষা চিকিৎসা কেন্দ্র এবং চিকিৎসা পরিষেবাগুলি পুরোপুরি চালু রাখতে বলা হয়েছে। যক্ষা চিকিৎসক এবং রোগীদের কোভিড-১৯ এর হাত থেকে রক্ষা পেতে সতর্ক থাকার পরামর্শ দেওয়া হয়েছে। এছাড়াও, এই ক্ষেত্রে যে কোন অসুবিধায় পড়লে যে কোনও যক্ষা রোগী ১৮০০-১১-৬৬৬৬ টোল-ফ্রি নম্বরে ফোন করতে পারেন।
নির্দেশিকা / পরামর্শগুলি ওয়েবসাইটে  "নিউজ এবং হাইলাইটস" বিভাগের অধীনে আপলোড করা হয়েছে।
(CG/SS
মানবসম্পদবিকাশমন্ত্রক
কেন্দ্রীয় বিদ্যালয়গুলিতে ভর্তির অনলাইন রেজিস্ট্রেশন প্রক্রিয়া ১ এপ্রিল থেকে শুরু
রেজিস্ট্রেশন পোর্টাল ১ -১৯ এপ্রিল পর্যন্ত চালু থাকবে
সারা দেশে কেন্দ্রীয় বিদ্যালয়গুলিতে প্রথম শ্রেণীতে অনলাইন রেজিস্ট্রেশন
নয়াদিল্লি, ২৭ মার্চ, ২০২১
কেন্দ্রীয় বিদ্যালয়গুলিতে ২০২১-২২ শিক্ষাবর্ষে প্রথম শ্রেণীতে ভর্তির অনলাইন রেজিস্ট্রেশন প্রক্রিয়া আগামী ১ এপ্রিল থেকে শুরু হবে। অন্যদিকে দ্বিতীয় ও তার ওপরের শ্রেণীগুলিতে রেজিস্ট্রেশন আগামী ৮ এপ্রিল থেকে অফলাইন ভিত্তিতে শুরু হবে।
প্রথম শ্রেণীর জন্য অনলাইন রেজিস্ট্রেশন ১ এপ্রিল বেলা ১০টায় শুরু হবে এবং তা চলবে সন্ধ্যা ৭টা পর্যন্ত। ভর্তি সম্পর্কিত বিস্তারিত নীতি-নির্দেশিকা অ্যান্ড্রয়েড মোবাইল অ্যাপের মাধ্যমে এবং কেন্দ্রীয় বিদ্যালয় সংগঠনের https://kvsonlineadmission.kvs.gov.in/apps থেকেও জানা যাবে।
উপরোক্ত ওয়েবসাইটের পাশাপাশি গুগল প্লে স্টোর থেকেও ২০২১-২২ শিক্ষাবর্ষে প্রথম শ্রেণীতে অনলাইন অ্যাডমিশন সংক্রান্ত নীতি-নির্দেশিকা ডাউনলোড করা যাবে।
দ্বিতীয় ও তার ওপর শ্রেণীগুলিতে রেজিস্ট্রেশন প্রক্রিয়া শুরু হবে আগামী ৮ এপ্রিল সকাল ৮টায় এবং তা চলবে আগামী ১৫ এপ্রিল বিকেল ৪টে পর্যন্ত। আসন সংখ্যার ভিত্তিতে অফলাইন পদ্ধতিতে রেজিস্ট্রেশন করা হবে।
একাদশ শ্রেণীতে ভর্তির জন্য রেজিস্ট্রেশন ফর্ম কেন্দ্রীয় বিদ্যালয় সংগঠনের সদর দপ্তরের ওয়েবসাইট  থেকে ডাউনলোড করা যেতে পারে।
সমস্ত শ্রেণীতে ভর্তির ক্ষেত্রে বয়সের হিসেব হবে ২০২১-এর ৩১ মার্চ পর্যন্ত দিনটিকে ধরে। কেন্দ্রীয় বিদ্যালয় সংগঠনের সদর দপ্তরের ওয়েবসাইটে  ভর্তির নীতি-নির্দেশিকা অনুযায়ী সংরক্ষিত শ্রেণীর ছাত্রছাত্রীদের ভর্তির বিষয়টি স্থির হবে।
বর্তমান কোভিড-১৯ পরিস্থিতির প্রেক্ষিতে কেন্দ্রীয় বিদ্যালয় সংগঠনের পক্ষ থেকে সমস্ত অভিভাবকদের কেন্দ্রীয়/ রাজ্য/স্থানীয় কর্তৃপক্ষের জারি করা নীতি-নির্দেশিকাগুলি মেনে চলার পরামর্শ দেওয়া হচ্ছে। বর্তমানে কেন্দ্রীয় বিদ্যালয় সংগঠন সারা দেশে ১,২৪৭টি বিদ্যালয় পরিচালনা করে।